Martinika

Martinika (frantsesez Martinique) Frantziako itsasoz haraindiko departamendua (DOM), eskualde eta Karibe itsasoko uhartea da, Antilla Txikietan dagoena. Europar Batasunaren Eskualde Ultraperiferiko bat da. Prefektura Fort-de-France hiriburuan dago. 1.128 km2 ditu eta 398.000 biztanle. Geografia Sumendi jatorrikoa da eta mendikate garai batek igarotzen du ipar-mendebaletik hego-ekialdera: gailurrik garaiena Pelée mendia da (1.397 m). Historia Kristobal Kolonek aurkitu zuen eta 1635ean, frantsesek okupatu. Ekonomia Nekazaritzak ematen dituen gai garrantzitsuenak azukre-kanabera eta platanoak dira. Ron findegiak ere badaude. Hizkuntzak Hizkuntza ofizial bakarra frantsesa da, baina kreolera ere mintzatzen da. Erreferentziak Kanpo estekak (Frantsesez) Martinikako webgune ofiziala